|  |
| --- |
|  Հիմնավորում<< Հայաստանի Հանրապետության 2020 թվականի պետական բյուջեում պետական բյուջեի մասին օրենքում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ ու լրացումներ կատարելու մասին>> ՀՀ կառավարության որոշման նախագծի ընդունման անհրաժեշտությանվերաբերյալ |
| 1 | **Իրավական ակտի ընդունման անհրաժեշտությունը**  |
|  | Սույն կառավարության որոշման նախագծով նախատեսվում է 2018 թ. ավելացված արժեքի հարկի գծով «Սեյսմիկ պաշտպանության տարածքային ծառայություն» պետական ոչ առևտրային կազմակերպության (այսուհետ՝ Կազմակերպություն) պարտավորությունը մարելու նպատակով Հայաստանի Հանրապետության արտակարգ իրավիճակների նախարարությանը 2020 թվականին հատկացնել 133481.8 հազ. դրամ: |
| 2 | **Ընթացիկ իրավիճակը և առկա խնդիրները** |
|  |  ՀՀ հարկային օրենսգրքի 2018 թվականի հունվարի 1-ից գործողության մեջ դրվելու պահից ՀՀ ԱԻՆ «Սեյսմիկ պաշտպանության տարածքային ծառայություն ՊՈԱԿ-ը սկսել է համարվել ԱԱՀ վճարող` սուբսիդիայի ձևով հատկացվող բյուջետային ֆինանսավորման գծով, սակայն 2018թ. ՀՀ պետական բյուջեով ՊՈԱԿ-ին ԱԱՀ-ի պարտավորությունը վճարելու նպատակով ֆինանսական միջոցներ չեն նախատեսվել և չեն հատկացվել:  2018 թ. ՀՀ պետական բյուջեից ստացված 597409.2 հազ.դրամի սուբսիդիայի չափով ֆինանսավորումից առաջացել է 119481.8 դրամի ԱԱՀ-ի գծով լրացուցիչ պարտավորությունը (597409.2 հազ.դրամ\* 20.0 %): Հարկ է նշել, որ չվճարված ԱԱՀ-ի հանգամանքով պայմանավորված առաջացել է նաև ԱԱՀ-ի գծով օրական տույժերի գծով լրացուցիչ հարկային պարտավորություն:Որոշման նախագիծը ներառում է մայր գումարը և վճառվելիք տույժերը հանած ՊՈԱԿ-ի կողմից իր հնարավորությունների սահմաններում պարտքի արդեն մարված գումարները (հաշվարկը տես կից տեղեկանքում): |
| 3 | **Կարգավորման նպատակը և բնույթը** |
|  | Սույն կառավարության որոշման ընդունմամբ նախատեսվում է մարել 2018 թ. առաջացած ՀՀ ԱԻՆ «Սեյսմիկ պաշտպանության տարածքային ծառայություն  ՊՈԱԿ-ի ավելացված արժեքի գծով հարկային պարտավորությունը: |
| 4 | **Նախագծի մշակման գործընթացում ներգրավված ինստիտուտները և անձինք** |
|  | Նախագիծը մշակվել է Հայաստանի Հանրապետության արտակարգ իրավիճակների նախարարության կողմից: |
| 5 | **Իրավական ակտի կիրառման դեպքում ակնկալվող արդյունքը** |
|  | Սույն նախագծի ընդունմամբ մարվելու է ՀՀ ԱԻՆ «Սեյսմիկ պաշտպանության տարածքային ծառայություն ՊՈԱԿ-ի ավելացված արժեքի գծով հարկային պարտավորությունը:  |

|  |
| --- |
| **ՏԵՂԵԿԱՆՔ****Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին** |
| Սույն նախագծի ընդունմամբ այլ իրավական ակտերի ընդունման անհրաժեշտություն չի առաջանում:  |
| **ՏԵՂԵԿԱՆՔ****Պետական բյուջեում կամ տեղական ինքնակառավարման մարմինների** **բյուջեների վրա ազդեցության** |
| Սույն որոշման նախագծի ընդունմամբ 2020 թվականի Հայաստանի Հանրապետության պետական բյուջեի եկամուտներն ու ծախսերը կավելանան 133481,8 հազ. դրամով: |